ПРИЛОЖЕНИЕ № 2

към Вътрешни правила за критериите за подаване, разглеждане, преценка за допустимост и методика за оценка на заявленията за кандидатстване на транспортни предприятия

**ДЕКЛАРАЦИЯ ЗА ЗАПОЗНАВАНЕ С УСЛОВИЯТА ЗА КАНДИДАТСТВАНЕ И ИЗПЪЛНЕНИ УСЛОВИЯ ЗА ДОПУСТИМОСТ НА КАНДИДАТА**

Долуподписаният/ната………………………………………………………………………………..

*(собствено бащино фамилно име)*

в качеството ми на …………………………………………………………………………………..

*(посочва се длъжността и качеството, в което лицето има право да представлява и управлява – напр. изпълнителен директор, управител и др.)*

представляващ …………………………………………………………………………….................,

*(наименование на кандидата )*

с ЕИК ……………………….. - кандидат по **процедура за за кандидатстване на транспортни предприятия, които притежават лиценз за превоз на товари за получаване от държавата на безвъзмездни средства в изпълнение на Временна рамка за мерки за държавна помощ при кризи и преход в подкрепа на икономиката след агресията на Русия срещу Украйна („Кризисна рамка“) и в изпълнение на Постановление № 30/23.02.2024 г. на Министерския съвет,**

**Декларирам, че:**

1. съм запознат с условията за кандидатстване по процедура ***Предоставяне от държавата на безвъзмездни средства за транспортни предприятия, които притежават лиценз за превоз на товари, в изпълнение на Постановление № 30/23.02.2024 г. на Министерския съвет*** и съм съгласен със задълженията, които произтичат, от участието ми и от участието на представлявания от мен кандидат по настоящата процедура;
2. съм запознат с подаденото заявление и информацията, съдържаща се в него е пълна, вярна и точна;
3. получените безвъзмездни средства ще използвам за покриване на разходи, извършени след 01 януари 2023 г. и до крайната дата на изпълнение на заявлението;
4. представляваното от мен дружество – кандидат – е регистрирано преди 01.01.2023г., за дружество регистрирано след тази дата - е подало информацията към НСИ за 2023г., и извършва стопанска дейност към датата на подаване на заявлението;
5. Представляваното от мен дружество отговаря на изискванията на чл. 7 и чл. 7а, ал. 1 от Закона за автомобилните превози.
6. представляваното от мен дружество – кандидат:

1. не е обявено в несъстоятелност;

2. не е в производство по несъстоятелност;

3. не е в процедура по ликвидация;

4. не е сключило извънсъдебно споразумение с кредиторите си по смисъла на чл. 740 от Търговския закон;

5. не е преустановило дейността си към 31.12.2023г.;

6. не се намира в подобно положение, произтичащо от сходна на описаните по-горе процедури, съгласно законодателството на държавата, в която е установено;

7. не е лишено от правото да упражнява определена професия или дейност съгласно законодателството на държавата, в която е извършено деянието;

8. не е сключило споразумение с други лица с цел нарушаване на конкуренцията, когато нарушението е установено с акт на компетентен орган;

9. няма задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или общините преди 01.01.2023 г., установени с влязъл в сила акт на компетентен орган, и които не са разсрочени, отсрочени или обезпечени. Това изискване не се отнася за кандидатите за помощ de minimis;

10. не е изпаднало в неизпълнение на разпореждане на Европейската комисия за възстановяване на предоставената им неправомерна и несъвместима държавна помощ;

11. не се представлява от лица, които са осъждани с влязла в сила присъда за престъпление по чл. 108, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321 и чл. 352 – 353е от Наказателния кодекс, или престъпление, аналогично на тези, в друга държава членка или трета страна;

12. не е в положение за лицата, които представляват кандидата да е налице конфликт на интереси във връзка с процедурата за предоставяне на безвъзмездна финансова помощ, който не може да бъде отстранен;

13. не е налице неравнопоставеност в случаите по чл. 44, ал. 5 от Закона за обществените поръчки;

14. не е установено, че: а) е представило документ с невярно съдържание в процедурата за предоставяне на настоящите безвъзмездни средства; б) е предоставило изискваща се информация в процедурата по предоставяне от държавата на безвъзмездни средства , включително след даване на срок за тяхното предоставяне.

Известна ми е наказателната отговорност, която нося по чл. 313 от НК за деклариране на неверни данни.

**ПОДПИС: …………………………… ДАТА:………………………..**